b'\n_START_ARTICLE_\nRegimantas \xc4\x8ciupaila\n_START_SECTION_\nBiografija\n_START_PARAGRAPH_\n1979 m. baig\xc4\x97 Vilniaus universiteto Matematikos fakultet\xc4\x85 ir \xc4\xafgijo matematikos d\xc4\x97stytojo specialyb\xc4\x99. 1979-1983 m. mok\xc4\x97si neakivaizdin\xc4\x97je Vilniaus universiteto ir Moksl\xc5\xb3 akademijos Matematikos instituto aspirant\xc5\xabroje. 1992 m. matematikos moksl\xc5\xb3 daktaras. 2004 m. suteiktas pedagoginis docento vardas._NEWLINE_1979-1992 m. Vilniaus universiteto Skai\xc4\x8diavimo centro in\xc5\xbeinierius programuotojas. 1992-1996 m. Vilniaus Gedimino technikos universiteto U\xc5\xbesienio ry\xc5\xa1i\xc5\xb3 direktorius, Matematinio modeliavimo katedros docentas. Nuo 2001 m. Mykolo Romerio universiteto docentas. Nuo 2006 m. liepos 24 d. iki 2007 m. gruod\xc5\xbeio m\xc4\x97n. vidaus reikal\xc5\xb3 viceministras, 2007-2008 m. XIV Vyriausyb\xc4\x97s Vidaus reikal\xc5\xb3 ministras._NEWLINE_1990-1995 m. Vilniaus miesto tarybos deputatas, 1990-1991 m. Vilniaus miesto tarybos pirmininko pavaduotojas. 1995-1997 m. ir 2010-2011 m. Vilniaus miesto savivaldyb\xc4\x97s tarybos narys. 1996-2000 m. Seimo narys._NEWLINE_1993 m. Lietuvos centro s\xc4\x85jungos tarybos ir valdybos narys. Nuo 2003 m. Liberal\xc5\xb3 ir centro s\xc4\x85jungos narys._NEWLINE_2014 m. liepos 12 d. jungiamajame politin\xc4\x97s partijos "S\xc4\x85junga TAIP" ir Liberal\xc5\xb3 ir centro s\xc4\x85jungos suva\xc5\xbeiavime \xc4\xafsteigta Lietuvos laisv\xc4\x97s s\xc4\x85junga (LLS), i\xc5\xa1rinktas \xc5\xa1ios organizacijos pirmininko pavaduotoju. _NEWLINE_\xc5\xbdmona Dalia, dukterys Gail\xc4\x97 Kamil\xc4\x97, Dalia.'